

 **REPUBLIKA HRVATSKA**

 **VUKOVARSKO-SRIJEMSKA ŽUPANIJA**

 **Mare Švel-Gamiršek**

 **ŠKOLSKI ODBOR**

 **OŠ Mare Švel-Gamiršek**

**PREDMET: Obrazloženje izvješća izvršenja financijskog plana za prvo polugodište 2022. godine**

Na temelju članka 86. Zakona o proračunu (NN br.144/21) te pitanjem 62. Upitnika o fiskalnoj odgovornosti koji se sastavlja u skladu s Uredbom o sastavljanju Izjave o fiskalnoj odgovornosti, traži se izrada Izvještaja o izvršenju financijskog plana te dostavljanje istog upravljačkom tijelu proračunskog korisnika (Županija) i obvezno je sastavljanje polugodišnjeg i godišnjeg izvještaja. Kako bi potvrdno odgovorili na pitanje br. 62. Upitnika o fiskalnoj odgovornosti, sastavljeno je polugodišnje izvješće o izvršenju plana te se predstavlja Školskom odboru.

Škola se kao proračunski korisnik Vukovarsko-srijemske županije u najvećoj mjeri financira iz državnog proračuna, čija se sredstva koriste za isplatu plaća i materijalnih prava radnika.

Sredstvima iz županijskog proračuna financiraju se materijalni izdaci škole, poput energenata, prijevoza učenika, materijalnih troškova, te troškova po zamolbi, a koja su nastala kao nužnost u redovitom poslovanju. VSŽ je također nositelj dvaju projekata, kojima je naša škola korisnik, a to su „Užina za sve“ i „Školska shema“, te se prihodi po toj osnovi koriste isključivo u tu svrhu.

Općina Vrbanja financira plaću i ostale troškove zaposlenice predškole, materijalne troškove predškole i dio materijalnih troškova osnovne škole. Onim učenicima koji nisu obuhvaćeni županijskim projektom „Užina za sve“, Općina Vrbanja u 100%-tnom iznosu podmiruje troškove prehrane. Također, iz općinskog proračuna se financiraju radne bilježnice i radni materijali za učenike.

**IZVJEŠTAJ O IZVRŠENJU FINANCIJSKOG PLANA ZA 2022. GODINU**



**OBRAZLOŽENJE - PRIHODI**

Tablica prikazuje stanje na trećoj razini plana gdje su vidljiva odstupanja u realizaciji planirano/ostvareno za polugodišnje razdoblje obje proračunske godine.

Ukupno ostvareni prihodi OŠ Mare Švel-Gamiršek iznose **1958713,37 kuna** što je 50,5 % ukupno planiranih prihoda za 2022. godinu. U odnosu na isto razdoblje prošle 2021. godine ostvareno je 0,5% više prihoda.

Na skupini 636 realizirano je 48,2 % planiranih sredstava. U odnosu na 2021 godinu prihodi su veći 4,2 %. Do odstupanja od plana za 2022 godinu i izvršenih prihoda u 2021 godini došlo je zbog potpisivanja novog kolektivnog ugovora, povećanja osnovice za obračun plaće.

Na skupini 641 ostvareno je 560,14 od čega je 0,14 prihod o depozita po viđenju a 560 prihod od prodaje starog papira.

Na skupini 663 u 2022 ostvareni su namjenski prihodi od donacija koji nemogu biti planirani a utrošeni su u skladu sa donacijom. U odnosu na 2021 godinu ostvareno je 12,1% manje prihoda.

Županijski prihodi na skupini 671 realizirani su u gotovo jednakom iznosu kao i 2021 godine. U odnosu na financijski plan za 2022 godinu realizirano je 68,1 % ukupno planiranih sredstava, uglavnom zbog većih troškova prijevoza učenika u prvoj polovici godine.





**OBRAZLOŽENJE – RASHODI**

Ukupno ostvareni rashodi Osnovne škole Mare Švel Gamiršek su **1.957.985,97 kuna što je 50,52%** planiranih rashoda za 2022. godini. U odnosu na prvo polugodište 2021. godine ukupni rashodi povećani su za 3,1%, a to je rezultat većih troškova po osnovu plaća radnika, povećanih troškova prijevoza te većih izdvajanja za energente.

Na skupini 311 – Plaće ostvareno je 48 % plana

Na skupini 312 – Ostali rashodi za zaposlene ostvareno je 43,6 % plana

Doprinosi na plaću na skupini 313 su rezultat većeg iznosa na skupini 311.

Zaključno za skupinu 31 ostvareno je 3,5% više rashoda nego u istom razdoblju prošle godine. Zbog povećanja osnovice za obračun plaće i troškova isplate plaće po sudskim presudama.

Naknade troškova zaposlenima na skupini 321 odnose su uglavnom na naknadu za prijevoz na posao i s posla. Takvih troškova imali smo za 49% više u odnosu na prošlu godinu, dva su glavna razloga, prvi je rad od kuće zbog Covid 19 situacije prošle godine a drugi je potpisivanje novog kolektivnog ugovora i povećanje naknade za prijevoz zaposlenicima.

Rashodi za materijal i energiju na kontima skupine 322 veći su za 13,8% u odnosu na prošlu godinu zbog većih troškova energenata i troškova namirnica za potrebe školske kuhinje.

 Skupina 323 rashodi za usluge bilježi smanjenje troškova razlika je nastala zbog promjenjivih troškova prijevoza učenika.

Nespomenuti rashodi poslovanja na skupini 329 su u većoj mjeri troškovi sudskih postupaka i pa je razumljivo odstupanje od 18% u odnosu na 2021. godinu.

Na skupini 343 – ostali financijski rashodi veći su za 51,8% ali u neto sumi radi se o ukpnom iznosu od 2233,44 što nije relevantno povećanje.

Na skupini 381 realizirano je 804,81 sredstava, obzirom da se radi o donacijama sredstva se ne planiraju.

Na kontnoj skupini 42 nema ostvarenih rashoda, realizacija se očekuje u drugoj polovici godine

Ostvareni Prihodi i rashodi po mjestu troška

|  |  |  |  |
| --- | --- | --- | --- |
| Naziv mjesta troška  | Prihodi  | Rashodi  | Razlika |
| Ministarstvo ostalo | 4384,81 | 2524,38 | +1.860,43 |
| Ministarstvo naknada za nezapošljavanje invalida | 5537,50 | 5537,50 | 0 |
| Ministarstvo pomoći i naknade | 44396,00 | 44396,00 | 0 |
| Ministarstvo Predškola | 960 | 0 | +960 |
| MT videodrama | 10000 | 10049,20 | -49,20 |
| E tehničar | 2000 | 2800 | -800 |
| Stari papir Učenici Katica Vareševac | 260 | 0 | +260 |
| Županija ostalo | 4960,39 | 4960,39 | 0 |
| Županija Materijalni troškovi | 32072,85 | 39602,17 | -7.529,32 |
| Županija energija | 110472,55 | 94963,67 | +15.508,88 |
| Županija po računima | 6700 | 5000 | +1700 |
| Šema voće i povrće | 2833,03 | 2372,91 | +460,12 |
| Školska kuhinja | 31320 | 33737,97 | -2.417,97 |
| Užina za sve | 15245 | 18395 | -3150 |
| Putničke agencije | 2000 | 2000 | 0 |
| Plaća predškola | 78016,63 | 80249,27 | -2.232,64 |
| Šema školsko Mlijeko | 1408,41 | 2615,99 | -1207,58 |
| Općina Materijalni troškovi | 4990 | 2500 | +2490 |
| Ministarstvo plaće | 1513952,86 | 1.511.986,68 | +1699,18 |

Iako su prihodi škole namjenski dolazi do odstupanja po mjestima troška zbog specifičnosti poslovanja. Stanje iz tablice je na dan 30.06.2022 godine. Stupac razlike predstavlja odstupanja na dan koja se u toku godine niveliraju. Također s obzirom da se radi o polugodišnjem izvještaju u obzir nisu uzeti prenesni viškovi i manjkovi.

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dara Brčić